ช่วยสรุปเรื่อง "ธีมการลงทุนของประเทศในเอเชียที่เงินเฟ้อไม่สูง" ให้หน่อยค่ะ
ประเทศเอเชียเงินเฟ้อไม่สูง : ดำเนินนโยบายผ่อนคลายได้ดี โตมีเสถียรภาพ ในจังหวะที่ตลาดปรับตัวลดลง ธีมการลงทุนในประเทศที่เงินเฟ้อไม่สูง ทำให้ธนาคารกลางยังสามารถดำเนินนโยบายแบบผ่อนคลายต่อไปได้ สวนทางกับบางประเทศที่ต้องเปลี่ยนนโยบายเป็นเข้มงวดเนื่องจากเงินเฟ้อที่สูงค้ำคอ  และยังเติบโตได้อย่างมีเสถียรภาพ นับเป็นธีมที่น่าสนใจเข้าลงทุน โดยคุณวรสินี เศรษฐบุตร ผู้อำนวยการอาวุโสฝ่ายพัฒนาผลิตภัณฑ์และสื่อสารการตลาด สายธุรกิจธนบดี ธนาคารทิสโก้ จำกัด (มหาชน) มองว่า มี 3 ประเทศที่โดดเด่นอย่างมาก นั่นก็คือ 1.ประเทศจีน : ที่มีข่าวบวกรออยู่มาก เป็นผลมาจากการประชุมคณะกรรมการความมั่นคงทางการเงิน และการพัฒนาที่อยู่ภายใต้สภาแห่งรัฐของจีน (China’s State Council) เมื่อวันที่ 16 มี.ค.ที่ผ่านมา ซึ่งทางการจีนได้ให้คำมั่นไว้หลายข้อในด้านการพัฒนาเศรษฐกิจ โดยมีประเด็นที่น่าสนใจสำหรับการลงทุน คือ การประกาศว่าจะรักษาเสถียรภาพของตลาดการเงิน ผ่านการกระตุ้นการสื่อสารและการประสานงานระหว่างหน่วยงานกำกับดูแล ของจีนแผ่นดินใหญ่และเขตบริหารพิเศษฮ่องกง (HKSAR) สนับสนุนการจดทะเบียนหุ้นในต่างประเทศ โดยระบุว่ามีความคืบหน้าเชิงบวกในการเจรจาเกี่ยวกับบริษัทจีนที่จดทะเบียนในตลาดสหรัฐฯ และเสริมว่าทั้งสองฝ่ายกำลัง เจรจาเพื่อกำหนดแผนความร่วมมือโดยละเอียด1 ซึ่งทั้งสองประเด็นนี้ นับว่าเป็นข่าวเชิงบวกอย่างมาก ทั้งในแง่จิตวิทยาการลงทุน และธุรกิจในประเทศจีน 2.ประเทศเวียดนาม : อีกหนึ่งในประเทศที่มีความโดดเด่นทางด้านเศรษฐกิจ โดยเห็นได้จากคาดการณ์ของ IMF ที่ระบุว่า เศรษฐกิจของประเทศเวียดนามในปี 2565 จะขยายตัวได้ 6.6% และธนาคารกลางยังมีแนวโน้มที่ยังคงอัตราดอกเบี้ยนโยบายอยู่ที่ 4% ซึ่งเป็นระดับต่ำที่สุดในรอบ 20 ปี2 ไม่เพียงเท่านี้ เวียดนามยังมีความโดดเด่นในฐานะที่เป็นประเทศที่มีเงินฟ้อต่ำอีกด้วย โดยในเดือนมี.ค. มีอัตราเงินเฟ้ออยู่ที่ 2.41%3 ขณะเดียวกันเวียดนามยังมีโครงสร้างประชากรวัยแรงงานในสัดส่วนสูง โดยข้อมูลล่าสุดในปี  2020 มีค่าเฉลี่ยอยู่อายุที่ประมาณ 15-64 ปี คิดเป็น 68.94% ของประชากรทั้งประเทศ ซึ่งนับเป็นกลไกสำคัญในการสนับสนุนให้เศรษฐกิจสามารถขยายตัวได้อย่างดี4 3.ญี่ปุ่น : จัดอยู่ในประเทศพัฒนาแล้วที่มีเงินเฟ้อไม่สูงนัก ทำให้ไม่ถูกกดดันให้ดำเนินนโยบายแบบเข้มงวด และตามสถิติมัก perform ได้ดีในช่วงที่สหรัฐฯ ใช้นโยบายดอกเบี้ยขาขึ้น5อีกด้วย นอกจากนี้ เศรษฐกิจญี่ปุ่นยังมีแนวโน้มฟื้นตัวขึ้นในไตรมาส 2 สะท้อนได้จากข้อมูลการเดินทางของ Google’s Mobility Trends และข้อมูลการค้นหาร้านอาหารที่เริ่มปรับตัวเพิ่มขึ้น และหากสถานการณ์การแพร่ระบาดดีขึ้นอย่างเห็นได้ชัด รัฐบาลน่าจะนำมาตรการกระตุ้นท่องเที่ยวอย่าง Go to Travel กลับมาใช้ซึ่งจะเป็นปัจจัยหนุนเศรษฐกิจในไตรมาส 2 ด้วย6
ธีมการลงทุนของประเทศในเอเชียที่เงินเฟ้อไม่สูง ทำให้ธนาคารกลางสามารถดำเนินนโยบายแบบผ่อนคลายต่อไป ซึ่งสวนทางกับบางประเทศที่เปลี่ยนนโยบายเนื่องจากเงินเฟ้อสูง โดยมี 3 ประเทศที่โดดเด่นคือ
1. ประเทศจีน มีข่าวเชิงบวกว่าจะรักษาเสถียรภาพตลาดการเงินผ่านการกระตุ้นการสื่อสารและประสานงานระหว่างหน่วยงานกำกับดูแลและเขตบริหารพิเศษฮ่องกง และสนับสนุนการจดทะเบียนหุ้นในต่างประเทศ
2. ประเทศเวียดนาม มีความโดดเด่นในการเป็นประเทศที่มีเงินฟ้อต่ำ มีโครงสร้างประชากรวัยแรงงานในสัดส่วนสูง และมีความโดดเด่นด้านเศรษฐกิจจากคาดการณ์ว่าเศรษฐกิจจะขยายตัว 6.6% 
3. ประเทศญี่ปุ่น มีเงินเฟ้อไม่สูงนัก ไม่ถูกกดดันให้ดำเนินนโยบายแบบเข้มงวด และเศรษฐกิจมีแนวโน้มฟื้นตัวในไตรมาส 2 จากการเพิ่มขึ้นของข้อมูลการเดินทางของ Google’s Mobility Trends และการค้นหาร้านอาหาร
5.กลยุทธ์การลงทุน